**bravo cbc d.o.o.,** **Avenija Većeslava Holjevca 29, Zagreb, OIB: 28140997362, objavljuje Pravila sudjelovanja u nagradnom natječaju „bravo! žene“**

**Članak 1.**

Priređivač nagradnog natječaja je bravo cbc d.o.o., Avenija Većeslava Holjevca 29, Zagreb, OIB: 28140997362 (dalje u tekstu: Priređivač), a isti će se emitirati u programu bravo! za potrebe sponzora dm (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja u nagradnom natječaju „bravo! žene“ (u daljnjem tekstu: Natječaj). Na ovaj pravilnik primjenjuju se i odredbe Općeg pravilnika o igrama objavljen na <https://bravo.hr/pravilnik-o-igrama/>.

**Članak 3.**

Svrha Natječaja je ostvarivanje promidžbenih učinaka za Sponzora i bravo!.

**Članak 4.**

Natječaj se realizira radnim danima u periodu od 13. listopada 2025. godine do 31. listopada 2025. godine. Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju sve punoljetne osobe koje na teritoriju RH imaju svoje prebivalište, a nemaju djelatnici tvrtke bravo cbc d.o.o., radio postaje bravo! i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da od ponedjeljka13. listopada do petka 31. listopada pozivamo slušatelje da nam pošalju svoje inspirativne priče o jakim ženama u svom životu. Na besplatni broj brava 0800 1007, WhatsApp 091.627.6364 i Viber 091.627.6364 šalju glasovne priče o ženama u svom životu koje zaslužuju bravo! u eteru, priče koje pokazuju snagu “običnih” žena. Tijekom cijelog perioda skupljamo priče i biramo 20 onih koje su najinspirativnije prema izboru bravo! ekipe. Žene iz odabranih priča osvajaju jednu od nagrada.

Nagrade:

2x UZV dojki i 18x 2D mamografija u Specijalnoj bolnici Sv. Katarina.

Ukupna vrijednost nagradnog fonda 1.550 EUR.

**Članak 8.**

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

**Članak 09.**

Jedna osoba može osvojiti samo jednu nagradu. Uručenje nagrada dobitnicima organizirat će Priređivač, na način da se maksimalno zadovolje osnovni ciljevi provođenja Natječaja.

Preuzimanje nagrada bit će organizirano po isteku Natječaja, ne prije. Trenutkom preuzimanja nagrade prestaju sve daljnje obveze Priređivača Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja. Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 10.**

Priređivač zadržava pravo na izmjenu Pravila, prekid nagradnog natječaja ili potpunu obustavu nagradnog natječaja ako to zahtijevaju pravni ili komercijalni razlozi te ukoliko postoje proturječnosti ili sumnje u tehničke manipulacije prilikom prijave slušatelja na natječaj i ispunjavanje uvjeta za ostvarivaje nagrade. Priređivač će obavijestiti slušatelje o svim eventualnim izmjenama objavom na [www.bravo.hr](http://www.bravo.hr).

**Članak 11.**

Svojim sudjelovanjem u Natječaju i svojo prijavom putem besplatnog telefona, WhatsApp-a ili Vibera brava! sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( bravo cbc d.o.o., Avenija Većeslava Holjevca 29, Zagreb, 01 66 90 601 ) kao i Izvršitelja obrade podataka (agencije za tržišno komuniciranje amm-all market media, Av. Većeslava Holjevca 29, Zagreb, OIB 92923187236) sukladno ovom Pravilniku i sa sljedećom svrhom sa sljedećom svrhom:

Obrada osobnih podataka sudionika sa svrhom prijave na nagradni natječaj

* Obrada osobnih podataka dobitnika sa svrhom identifikacije pri dodjeli nagrade
* Objava i korištenje identifikacijskih osobnih podataka ( ime i mjesto stanovanja) dobitnika natječaja u programu bravo! sa svrhom promocije i realizacije Natječaja
* Obrada osobnih podataka sa svrhom prijave na natječaj
* Proslijeđivanje dijela osobnih podataka dobitnika nagrade  Izvršitelju obrade radi realizacije nagrade (Ime i prezime, datum rođenja, kontakt broj i e-mail)

Pravna osnova obrade je privola ispitanika, a kategorije osobnih podataka koje se prikupljaju su:   identifikacijski podaci (ime, prezime, broj mobitela, audio zapis).

Kategorije osobnih podataka dobitnika koji će realizirati nagradu koji se prikupljaju: ime i prezime, datum rođenja, kontakt broj i e-mail adresa.

Dobitnik nagrade dužan je imati i osigurati suglasnost treće osobe koju spominje u svojoj priči (realizatora nagrade) da se njeni osobni podaci mogu koristiti od strane Voditelja obrade za ostvarivanje kontakta u svrhu realizacije nagrade.

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi. Osobni podaci dobitnika čuvat će se u arhivi Voditelja obrade 6 mjeseci nakon završenog natječaja a nakon toga biti će izbrisani.

Osobni podaci prikupljaju se i obrađuju i od strane pružatelja usluge WhatsApp aplikacije čija pravila privatnosti možete pronaći na sljedećoj WEB adresi: <https://www.whatsapp.com/legal/>

Osobni podaci prikupljaju se i obrađuju i od strane pružatelja usluge Viber aplikacije čija pravila privatnosti možete pronaći na sljedećoj WEB adresi: <https://www.viber.com/en/terms/viber-privacy-policy/>

Prijavom putem besplatnog telefona dio osobnih podataka ispitanika ( sudionika natječaja) prikuplja se i od strane ovlaštenog pružatelja navedenih usluga čija pravila privatnosti možete pronaći na sljedećoj WEB adresi: https://it1.hr/privacy.aspx.

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <https://bravo.hr/izjava-o-privatnosti/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti (<https://bravo.hr/izjava-o-privatnosti/>) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  [sluzbenik@bravo.hr](mailto:sluzbenik@bravo.hr) a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na nagradni natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 12.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 13.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.bravo.hr](http://www.bravo.hr) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 10.10.2025. godine

bravo cbc d.o.o

Katijan Knok, direktor